Shalom ja hyvää iltaa! Tässä TV7 Israel-uutiset Jerusalemista.
Uutisotsikoissa tänään: -
Israel pysyy lujana kansainvälisistä paineista huolimatta.
Se pyrkii sodan tavoitteisiin eli Hamasin hävittämiseen -
Gazassa ja kaikkialla.
USA:n presidentti Biden pitää Hamasin vastausta -
qatarilais-egyptiläiseen ehdotukseen humanitaarisesta tauosta -
"yli hilseen menevänä".
USA:n edustajainhuone ei hyväksynyt Israelin 17,6 miljardin dollarin -
sota-avustusta.
Israel pysyy kv. paineistuksesta huolimatta horjumatta -
tavoitteissaan tuhota Hamas, sen terroristit ja johtajat, -
sekä tehdä kaikki mahdollinen jäljellä olevien 136 panttivankien -
vapauttamiseksi -
jotka Hamas kumppaneineen kidnappasi 7. lokakuun -
joukkomurhan yhteydessä.
Pääministeri Netanjahu isännöi Sankarien foorumia -
rakkaansa menettäneiden perheille.
Perheet toistivat kehotuksen maan johdolle -
jatkaa totaaliseen voittoon saakka.
- Tuo lauantai (7. lokakuuta) oli pyhä, Tooran antamisen ilojuhla.
Pyhämme kuolivat, rakkaat lapsemme.
Minulla on tallennettuna puhelin- keskusteluni hänen kanssaan.
Hän pyysi anteeksi minulta.
Hän sanoi: "Äiti, olen pahoillani että olen loukannut sinua. Rakastan sinua."
Minä vastasin: "Re'em, et sinä ole loukannut meitä."
En käsittänyt että hän soitti jäähyväissoiton silloin.
- Tulin tänne ennen kaikkea vahvistamaan teitä, -
toimianne ja hallitusta.
Olimme täällä kuukausi sitten.
Katsoit meitä silmiin ja lupasitte jatkaa lopulliseen voittoon saakka.
Haluan jatkaa rohkaisuanne ja että jatkaisitte toimintaanne.
Ymmärrän paineet, kotimaiset ja ulkomaiset
Tämä on kuitenkin historiallinen hetki. Tämä ei ole jokapäiväistä.
Uskon että nämä hetket tullaan muistamaan teidän hyväksi.
Etenkin se miten päättäväisesti tavoittelette lopullista voittoa.
Netanjahu vastasi toistamalla lupauksensa taistella -
kunnes Hamasin tuho on varma.
- Saavutamme täydellisen voiton.
Emme hävitä vain puolet tai kolmanneksen Hamasista.
Emme jää odottelemaan uutta kierrosta.
Aiomme kitkeä tämän myrkyllisen syylän maan päältä.
Yksi asia pitää tietää: lopullinen voitto on tulossa.
Olemme edistyneet ja edistymme kaiken aikaa.
Hoidamme sektorin toisensa jälkeen.
Sodalla on monta ulkomuotoa.
Yksinkertaisin niistä on terroristien surmaaminen.
Surmatut ja haavoitetut terroristit yhteenlaskettuna -
olemme tuhonneet yli puolet Hamasin taisteluvoimasta.
Netanjahu korosti Hamasin tuhon olevan ulottuvilla.
- Voitto on saavutettavissa.
Kaikki analyytikot ja asiantuntijat sanovat kuinka se on saavutettavissa.
Se ei ole vain mahdollista, se on ulottuvilla.
Jatkamme edistymistä emmekä pysähdy.
Sankarimme eivät kaatuneet turhaan.
Emme halua hävittää vain Hamasia, myös sen komentajat ja johtajat.
Tämä tulee tapahtumaan.
Hamas torjui USA:n esittämän panttivankidiilin ehdot -
jotka muotoiltiin Pariisin kokouksessa viime viikolla.
Hamas välitti vastauksensa Qatarille ja Egyptille ja esitti omat vaatimuksensa -
mm. 135 päivän tulitauosta, -
Israelin täydellisestä Gazasta vetäytymisestä -
sekä kaikkien panttivankien vapauttamisesta -
vaihtokauppana tuhansista terroristeista jotka ovat tappaneet.
Se vaati myös kv. sitoutumista maksaa Gazan jälleenrakentaminen.
Tämä sisältäisi myös Hamasin henkiinjäämisen.
- Olemme antaneet vastauksemme qatarilaisille ja egyptiläisille -
veljillemme.
He antoivat sen amerikkalaisille ja sille toiselle osapuolelle -
jolta odotamme nyt vastausta.
Jos allah suo tämä asia etenee.
Ihmiset odottavat mikä sen vastaus on.
USA:n ulkoministeri Antony Blinken vieraili Israelissa.
Sitä ennen hän kävi tapaamisissa Saudi-Arabiassa, -
Egyptissä ja Qatarissa.
Blinken sanoi että Hamasin vastausta tutkittaisiin.
Qatarin pääministeri ja ulkoministeri puolestaan sanoivat että -
että Qatarin tukeman Hamasin julkea vastaus herätti toivoa.
He jättivät huomiotta sen ettei Israel koskaan suostuisi -
törkeisiin vaatimuksiin.
- Olemme saaneet vastauksen Hamasilta sopimuksen puitteista.
Siinä on jotain huomautettavaa mutta yleensä ottaen se on positiivinen.
Tilanteen arkaluonteisuuden vuoksi emme mene yksityiskohtiin.
Olemme toiveikkaita -
ja olemme esittäneet vastauksen Israelille.
- Olemme Qatarin ja Egyptin kanssa laittaneet eteenpäin ehdotuksen -
joka ei tähtää vain edellisen sopimuksen toistamiseen -
vaan sen laajentamiseen.
Kuten pääministeri kertoi Hamas vastasi tänään.
Tutkimme vastausta ja keskustelemme siitä Israelin hallituksen kanssa -
huomenna.
Töitä riittää vielä paljon, mutta uskomme -
että sopimus on mahdollinen ja todellakin oleellinen.
Teemme väsymätöntä työtä sen saamiseksi.
Washingtonista: -
USA:n presidentti Biden vastasi Hamasin ehdotukseen.
Hän totesi Hamasin ehtojen -
"menevän hieman yli hilseen".
- Jonkinlaista liikettä on.
En halua...
Antakaa kun muutan sanojani...
Jotain liikettä on.
Vastapuoli on antanut vastauksen.
- Hamas? - Kyllä, Hamas.
Mutta se näyttää menevän hieman yli hilseen.
Emme ole oikein varmoja siitä. Mutta neuvottelut jatkuvat.
Biden nuhteli poliittista pää- vastustajaansa Donald Trumpia -
ja republikaanipuoluetta heidän ajaman "puhtaan esityksen" takia, -
joka olisi taannut Israelille 17,6 miljardin dollarin sota-avun -
Hamasin vastaiseen sotaan Gazassa, -
sekä muita Iranin aiheuttamia uhkia vastaan.
Republikaanien esitys sai taakseen 46 demokraattiedustajaa -
ei mennyt läpi koska se esiteltiin kiire-menettelyllä, -
joka tarvitsee kahden kolmasosan enemmistöpäätöksen.
- Äänestystulos: kyllä-ääniä 250, ei-ääniä 180.
Kaksi kolmasosaa ei täyty, joten esitystä ei hyväksytä.
Republikaanit taivuttelivat demokraatteja korostamalla -
ettei tuki Israelille ole sidottu asioihin -
jotka aiheuttavat sisäpoliittisia kiistoja.
- En ymmärrä demokraattikollegojani.
Olivat syyt poliittisia tai ei, äänestäkää kyllä.
Oletteko hulluja?
En ymmärrä logiikkaa.
Se on puhdas esitys. Äänestäkää kyllä.
Jos senaatti hyväksyy esityksen ja se siirtyy tänne, -
silloin me hoidamme asian.
Mutta miksi haluta pöytäkirjoihin vastustamalla puhdasta esitystä -
Israel-avusta. Se on hölmöä.
46 demokraattiehdokasta äänesti "kyllä" mutta suurin osa "ei".
Heidän mukaan republikaanien erillisesitys, -
joka ei sisällä heidän puolivillaiseksi nimittämää -
USA:n etelärajan turvaamista eikä Ukrainan sota-apua, -
on poliittisesti motivoitunut.
- Republikaanit torjuivat kaksipuolueellisen esityksen -
jolla olisi saavutettu juuri se mitä he halusivat.
Julistamalla tuon esityksen etukäteen kuolleeksi edustajainhuoneessa -
enemmistöllä on nyt käsiteltävänä ehdotus -
johon presidentti tulee käyttämään veto-oikeutta.
Tämä on poliittinen temppu jonka takia Israel ei saa tukea -
ja USA:n kansallinen turvallisuus vaarantuu.
- En epäile hetkeäkään äänestää Israelin puolustamisen puolesta.
Mutta minua raivostuttaa republikaanien poliittinen peli.
Se antaa Trumpille ja äärilaidalle periksi pyhien kansallisten velvotteiden
kustannuksella.
He paukuttavat pöytää Iranin takia mutta ovat sokeita Putinin vihalle -
ja kuuroja Xin uhkailulle Taiwania kohtaan.
He sivuuttavat kylmästi gazalaisten tragedian jotka ovat Hamasin uhreja.
He jäytävät uskottavuuttamme ja pysyvän rauhan näkymiä.
Kiitos kun katsoit TV7 Israel-uutiset.
Rukoillaan rauhaa Jerusalemille ja pelastusta Israelille.
TV7 Israel on tuottoa tavoittelematon palvelutyö.
Koko tuotantomme on ilmaiseksi saatavilla.
Jos tuotantomme on siunannut sinua ja haluat auttaa kustannuksissa, -
harkitsethan lahjoituksen antamista.
Voit tehdä sen osoitteissa: tv7.fi/lahjoita ja tv7israelnews.com
Olen Jonathan Hessen. Hyvää ja siunattua iltaa.
Nähdään tulevien päivitysten myötä, jos Luoja suo.
Shalom Jerusalemista.
Suomennos: Markus Nurmesniemi